Թաթուլ Մանասերյանն անդրադարձ կատարեց նաեւ գիտության ոլորտին՝ նկատելով, որ այնտեղ շատ խնդիրներ այդպես էլ չլուծվեցին։ «Ըստ էության, գիտությունը մեր ամենածանր ոլորտներից մեկն է։ Երբ մենք ասում ենք տնտեսական աճ, ապա պետք է մտածենք, թե դա ինչի հաշվին է լինելու։ Եթե ասում ենք, որ Հայաստանի մրցակցային առավելությունը մտավոր կարողությունն է, գիտությունը եւ գիտական ճյուղերը, բայց գիտության ֆինանսավորման համար հատկացվում է 0,5 տոկոս, ապա նման իրավիճակում ո՛չ գիտությունը կարող է զարգանալ, ո՛չ էլ տնտեսությունը»,-նկատում է Թաթուլ Մանասերյանը։